མདོ་ཁམས་ཟེར་བ་ནི་བོད་ཆོལ་ཁ་གསུམ་གྱི་ནང་ཚན་ཕྱི་མ་གཉིས་ལ་མདོ་ཁམས་ཟེར་ཞིང༌།མདོ་སྟོང་དེ་ལ་ནང་གསེས་ཀྱིས་ཕྱེ་ན།ཆུ་བཞི་དང༌།སྒང་དྲུག་ཏུ་ཕྱེ་བ་ཡིན་ལ།མདོ་སྨད་ནི་རྨ་ཆུ་ལྷོ་བྱང་བརྒྱུད་དེང་སང་མཚོ་སྔོན་དང༌།ཀན་སུའུ་ཞིང་ཆེན་གྱི་མངའ་ཁུལ་རྣམས་ལ་ཟེར།མདོ་སྟོད་མདོ་སྨད་གཉིས་བསྡོམས་པར་མདོ་ཁམས་ཞེས་བཤད་སྲོལ་ཡོད།དེང་སང་ཆབ་མདོ་མངའ་ཁུལ་ལ་མདོ་སྨད་མངའ་ཁུལ་ཟེར་བ་ནི།སྔར་ས་གནས་སྲིད་གཞུང་གི་སྐབས་མིང་དེ་ལྟར་གཏགས་པ་གཞིར་བཞག་བྱས་པ་ཡིན།ཅེས་དུང་དཀར་ཚིག་མཛོད་ཆེན་མོ་ལས་གསལ།ཁམས་ཞེས་པའི་ཐ་སྙད་འདི་ལ་གོ་དོན་མང་ཙམ་ཡོད་པ་ཡིན་ལ།འདིར་གླེང་བའི་ཁམས་ཞེས་པ་ནི།ཡུལ་མཐའི་དོན་ཏེ་མཐའི་རྒྱལ་ཕྲན་ཁམས་ཀྱི་རྒྱལ་ཕྲན་དུ་འབོད་པ་ལྟར་རོ།།